બીજા દિવસે સવારે ઈનબોક્સમાં મલ્હારના નામનો મેઈલ જોઈ ગુલાલ ખૂશ થઈ ગઈ. પણ એને સપનેય ખ્યાલ નહોતો કે આ મેઈલ મલ્હારે નથી મોકલ્યો પણ મલ્હારનો પાસવર્ડ હેક કરીને યુવરાજે મોકલ્યો છે. એણે ફટાફટ એ ઓપન કર્યો. મેઈલ લેટર એકદમ કોરો હતો. લેટરના ખૂણામાં નીચે મલ્હારના નામ સિવાય એક પણ શબ્દ નહોતો લખ્યો. પછી તરત જ એણે સેન્ટ આઈટમમાંથી એ મેઈલ ડિલીટ કરી દીધો. યુવરાજનું સાયકોલોજી રીડિંગ જીતી ગયું હતું. ગુલાલ વિચારવા લાગી. ગમે તે હોય છોકરામાં સ્ટાઇલ તો છે. એણે પણ કોરા કાગળનો જવાબ કોરા કાગળથી આપવાનુ પસંદ કર્યું. એણે તરત જ માત્ર એનું નામ લખીને સેન્ડ પર એન્ટર મારી દીધું.